1999/189/YUTP: Yhteinen toiminta 9 päivältä maaliskuuta 1999, jonka neuvosto on hyväksynyt Euroopan unionista tehdyn sopimuksen J.3 artiklan perusteella Euroopan unionin tuesta toimintakykyisten Albanian poliisivoimien uudelleen perustamiseksi



Virallinen lehti nro L 063 , 12/03/1999 s. 0001 - 0002



YHTEINEN TOIMINTA 9 päivältä maaliskuuta 1999, jonka neuvosto on hyväksynyt Euroopan unionista tehdyn sopimuksen J.3 artiklan perusteella Euroopan unionin tuesta toimintakykyisten Albanian poliisivoimien uudelleen perustamiseksi (1999/189/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan ja J.11 artiklan 2 kohdan, ottaa huomioon Eurooppa-neuvoston 16-17 päivänä kesäkuuta 1997 vahvistamat yleiset suuntaviivat, sekä katsoo, että neuvosto määritteli Albaniasta 2 päivänä kesäkuuta 1997 yhteisen kannan, jolla pyritään erityisesti edistämään demokratisoitumiskehitystä sekä Albanian poliittisen vakauden ja sisäisen turvallisuuden palauttamista, tässä yhteisessä kannassa unioni toi jo esille valmiutensa edistää osaltaan toimintakykyisten Albanian poliisivoimien uudelleen perustamista Länsi-Euroopan unionin (WEU) monikansallisen neuvoa-antavan poliisiryhmän toimeksiannon puitteissa, Euroopan yhteisö tukee yhteistyössä WEU:n kanssa Albanian poliisivoimia varsinkin varusteiden toimittamisen ja poliisivoimien tilojen kunnostuksen osalta, Euroopan yhteisö avustaa lisäksi yhteistyössä Euroopan neuvoston kanssa Albanian viranomaisia oikeusjärjestelmää, myös vankilajärjestelmää, koskevissa asioissa, ja Albanian hallitukselle on annettava lisäapua, jotta se voi turvata yleisen järjestyksen, ON HYVÄKSYNYT TÄMÄN YHTEISEN TOIMINNAN: 1 artikla 1. Euroopan unioni tukee toimintakykyisten Albanian poliisivoimien uudelleen perustamista varmistamalla, että huolehditaan - poliisille annettavasta koulutuksesta ja neuvonnasta, mihin kuuluu asiantuntijaryhmien avulla suoraan annettava apu, ja - yleisen järjestyksen ministeriölle ja tarvittaessa muille ministeriöille annettavasta asianmukaisesta neuvonnasta. Edellisen kohdan ensimmäisessä luetelmakohdassa tarkoitetusta koulutustoiminnasta huolehtii enintään 160 kouluttajaa ja siihen osallistuu enintään 3 000 albanialaista poliisia. 2. Euroopan unioni tarkastelee edelleen muita mahdollisuuksia, jotta 1 kohdassa määritelty tavoite saavutettaisiin mahdollisimman hyvin. 2 artikla 1. Tämän yhteisen toiminnan täytäntöönpanosta aiheutuvien toimintamenojen kattamiseksi otetaan Euroopan yhteisöjen yleiseen talousarvioon 2,1 miljoonan euron suuruinen määrä. 2. Edellä 1 kohdassa mainitulla määrällä rahoitettavia menoja hallinnoidaan yleiseen talousarvioon sovellettavien Euroopan yhteisön menettelyjen ja sääntöjen mukaisesti. 3 artikla 1. Kokonaisavun suurimman mahdollisen tehokkuuden saavuttamiseksi puheenjohtajavaltio varmistaa Euroopan unionin tämän yhteisen toiminnan perusteella toimittaman avun sekä jäsenvaltioiden kahdenvälisten ohjelmien perusteella toimintakykyisten Albanian poliisivoimien uudelleen perustamiseksi toimittaman avun yhteensopivuuden. 2. Neuvosto panee merkille, että komissio aikoo edelleen keskittää toimintansa tämän yhteisen toiminnan tavoitteiden saavuttamiseen, tarvittaessa asiaankuuluvien yhteisön toimenpiteiden avulla. 4 artikla Tämä yhteinen toiminta tulee voimaan päivänä, jona se tehdään. 5 artikla Tämä yhteinen toiminta julkaistaan virallisessa lehdessä. Tehty Brysselissä 9 päivänä maaliskuuta 1999. Neuvoston puolesta W. RIESTER Puheenjohtaja